ઉલ્લેખનીય છે કે આ પહેલા પણ આઝાદી બાદ વર્ષ 1954 અને વર્ષ 1962માં પણ સુપ્રીમ કોર્ટના બે નિર્ણયો રાઇટ ટૂ પ્રાઇવસી એક્ટ પર આવી ચૂક્યા છે. જેમાં કહેવામાં આવ્યું છે કે રાઇટ ટૂ પ્રાઇવસી એટલે કે ગોપનીયતા અધિકાર મૂળભૂત અધિકાર નથી. આ મુદ્દે કેન્દ્રનો તે વખતે અને આજે પણ તર્ક તે જ રહ્યો છે કે જો રાઇટ ટૂ પ્રાઇવસીને મૂળભૂત અધિકાર માની લેવામાં આવે તો સરકાર અને તંત્ર માટે તમામ વ્યવસ્થાઓને સુયોગ્ય રીતે ચલાવવું મુશ્કેલ બની જાય. જો કે 16 માર્ચ 2016માં આધાર વિધેયક પર થઇ રહેલી ચર્ચા દરમિયાન રક્ષા મંત્રી અરુણ જેટલીએ ગોપનીયતાને મૂળભૂત અધિકાર ગણાવ્યો હતો અને સંવિધાનના અનુચ્છેદ 21 હેઠળ તેને સ્વતંત્રતા અધિકાર સાથે જોડવાનો વાત ઉચ્ચારી હતી.